रविवार को बोर्ड से निष्कासित किए जाने के बाद लखनऊ वापस लौटने के तत्काल बाद उन्होंने मीडिया के सामने अपनी बात रखी। ‘हिन्दुस्तान’से विशेष बातचीत में मौलाना ने अपने निष्कासन पर कहा है कि उन्हें निकाला तो रविवार को गया है, वैसे उन्होंने खुद ही शुक्रवार को हैदराबाद में बोर्ड की बैठक के पहले सत्र के बाद ही खुद को बोर्ड से अलग कर लिया था। मौलाना ने कहा कि बोर्ड से निष्कासन के बावजूद वह अयोध्या मसले को आपसी बातचीत से सुलझाने की अपनी मुहिम नहीं छोड़ेंगे।